CELEX: 32013R0069
Language: hr
Date: 2013-01-23 00:00:00
Title: Provedbena uredba Komisije (EU) br. 69/2013 od 23. siječnja 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               65
            
         32013R0069
   
               L 026/1
            
            
               SLUŽBENI LIST EUROPSKE UNIJE
            
            
               23.01.2013.
            
         
      PROVEDBENA UREDBA KOMISIJE (EU) br. 69/2013
   od 23. siječnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koja nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje su izdala carinska tijela država članica, a koja nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. siječnja 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               
                           1.
                        
                        
                           Aparat za prijem, snimanje ili reprodukciju zvuka i slike (tzv. „digitalni medijski prijemnik”) cilindričnog oblika, ukupnih dimenzija oko 13 cm (promjer) × 19 cm (visina).
                           Aparat sadrži:
                           
                                       —
                                    
                                    
                                       mikroprocesor,
                                    
                                 
                                       —
                                    
                                    
                                       tvrdi disk od 500 GB,
                                    
                                 
                                       —
                                    
                                    
                                       alfanumerički prikaz,
                                    
                                 
                                       —
                                    
                                    
                                       prijemnik infracrvenih signala za daljinsko upravljanje.
                                    
                                 Opremljen je sljedećim sučeljima:
                           
                                       —
                                    
                                    
                                       USB,
                                    
                                 
                                       —
                                    
                                    
                                       ethernet,
                                    
                                 
                                       —
                                    
                                    
                                       izlaz za HDMI i prijem S-video, kompozitnog i komponentnog video signala,
                                    
                                 
                                       —
                                    
                                    
                                       izlaz za digitalni optički, digitalni koaksijalni i analogni sustav čitanja audio signala.
                                    
                                 Opremljen je i tipkama za upravljanje, a isporučuje se s daljinskim upravljačem.
                           Aparat može primati audio i video signale u digitalnom formatu iz vanjskog izvora (na primjer iz usmjerivača (routera), uređaja za automatsku obradu podataka, digitalnog fotoaparata, USB memorijskog uređaja). Podaci se mogu spremiti na tvrdi disk aparata. Podaci se reproduciraju na zaslonu, televizijskom uređaju ili putem stereo uređaja.
                           Aparat nema pristup internetu.
                        
                     
            
               8521 90 00
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature i tekstom oznaka KN 8521 i 8521 90 00.
               Zbog svojih obilježja, to jest sposobnosti primanja, snimanja i reprodukcije video signala iz različitih izvora te zbog veličine tvrdog diska, aparat se smatra aparatom za snimanje ili reprodukciju slike iz tarifnog broja 8521.
               Stoga se razvrstava kao aparat za snimanje ili reprodukciju slike, s oznakom KN 8521 90 00.
            
         
               
                           2.
                        
                        
                           Aparat za prijem ili reprodukciju zvuka i slike (tzv. „digitalni medijski prijemnik”) cilindričnog oblika ukupnih dimenzija oko 13 cm (promjer) × 19 cm (visina).
                           Aparat sadrži:
                           
                                       —
                                    
                                    
                                       mikroprocesor,
                                    
                                 
                                       —
                                    
                                    
                                       prijemnik infracrvenih signala za daljinsko upravljanje,
                                    
                                 
                                       —
                                    
                                    
                                       alfanumerički prikaz.
                                    
                                 Opremljen je sljedećim sučeljima:
                           
                                       —
                                    
                                    
                                       USB,
                                    
                                 
                                       —
                                    
                                    
                                       ethernet,
                                    
                                 
                                       —
                                    
                                    
                                       izlaz za HDMI i prijem S-video, kompozitnog i komponentnog video signala,
                                    
                                 
                                       —
                                    
                                    
                                       izlaz za digitalni optički, digitalni koaksijalni i analogni sustav čitanja audio signala,
                                    
                                 
                                       —
                                    
                                    
                                       utor za tvrdi disk.
                                    
                                 Opremljen je i tipkama za upravljanje, a isporučuje se s daljinskim upravljačem.
                           Aparat može primati audio i video signale u digitalnom formatu iz vanjskog izvora (na primjer iz usmjerivača, uređaja za automatsku obradu podataka, digitalnog fotoaparata, USB memorijskog uređaja). Podaci se mogu spremiti na tvrdi disk koji se ugrađuje nakon uvoza. Podaci se reproduciraju na zaslonu, televizijskom uređaju ili putem stereo uređaja.
                           Aparat nema pristup internetu.
                        
                     
            
               8521 90 00
            
            
               Proizvod se razvrstava u skladu s Općim pravilima 1., 2.a i 6. za tumačenje kombinirane nomenklature i tekstom oznaka KN 8521 i 8521 90 00.
               Budući da aparat ima sve potrebne elektroničke komponente za izvršavanje funkcija snimanja ili reprodukcije slike iz tarifnog broja 8521 osim tvrdog diska, smatra se da aparat u skladu s Općim pravilom 2.a ima bitne značajke potpunog ili gotovog proizvoda iz tarifnog broja 8521.
               Aparat se stoga razvrstava kao nepotpuni aparat za snimanje ili reprodukciju slike, s oznakom KN 8521 90 00.
            
         
               
                           3.
                        
                        
                           Aparat za prijem i obradu zvuka (tzv. „digitalni audio streamer”) ukupnih dimenzija oko 19 × 9 × 8 cm.
                           Aparat obuhvaća:
                           
                                       —
                                    
                                    
                                       mikroprocesor,
                                    
                                 
                                       —
                                    
                                    
                                       vakuumski fluorescentni prikaz s rezolucijom 320 × 32 crno-bijelih piksela,
                                    
                                 
                                       —
                                    
                                    
                                       sat s budilicom na zaslonu,
                                    
                                 
                                       —
                                    
                                    
                                       prijemnik infracrvenih signala za daljinsko upravljanje.
                                    
                                 Opremljen je sljedećim sučeljima:
                           
                                       —
                                    
                                    
                                       ethernet,
                                    
                                 
                                       —
                                    
                                    
                                       bežični ethernet,
                                    
                                 
                                       —
                                    
                                    
                                       izlaz za digitalni optički, digitalni koaksijalni i analogni sustav čitanja audio signala,
                                    
                                 
                                       —
                                    
                                    
                                       priključak za slušalice.
                                    
                                 Opremljen je i daljinskim upravljačem.
                           Aparat može raditi samostalno, priključen na internet (bez uređaja za automatsku obradu podataka) ili pomoću računalnog programa na uređaju za automatsku obradu podataka.
                           Aparat može reproducirati audio datoteke spremljene na uređaju za automatsku obradu podataka ili internetske radiostanice.
                        
                     
            
               8519 89 19
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature i tekstom oznaka KN 8519, 8519 89 i 851 89 919.
               Zbog svojih obilježja aparat je namijenjen prijemu i obradi zvuka bilo izravno s interneta ili s uređaja za automatsku obradu podataka te njegovom prenošenju drugim aparatima za snimanje ili reprodukciju zvuka..
               Aparat se stoga razvrstava kao ostali aparati za reprodukciju zvuka bez ugrađenog uređaja za snimanje zvuka, s oznakom KN 8519 89 19.